Den er lav, som regel 6–10 cm høy, og vokser i glisne tuer. Den er nært beslektet med bekkesildre, men har ikke underjordiske utløpere. De nedre bladene har 3–5 fliker. Blomsterstengelen er håret med noen få blad uten fliker. Blomstene er hvite og har av og til en purpur flekk ved basis av kronbladet; de sitter enkeltvis eller noen få sammen i en kvast. Planten vokser på våt tundra, for eksempel langs bekker og havstrender, ved snøleier og på steder med skygge.